**Karcag Városi Önkormányzat**

**Polgármestere**

**Javaslat**

**Gyurcsek János főállású alpolgármester cafeteria juttatására**

A közszolgálati tisztviselőkről szóló 2011. évi CXCIX. törvény (a továbbiakban: Kttv.) 225/A. § (1) bekezdése értelmében a főállású polgármester foglalkoztatási jogviszonya a képviselő-testület és a polgármester között választással létrejövő, sajátos közszolgálati jogviszony, ennek megfelelően a 225/L. § (1) bekezdése alapján a főállású alpolgármesteri foglalkoztatási jogviszonyra megfelelően alkalmazni kell a fenti törvény 150-153/A. §-át.

A Kttv. 151. § (1) bekezdése alapján a kormánytisztviselő cafetéria juttatásként választása szerint, a személyi jövedelemadóról szóló 1995. évi CXVII. törvény 71. § (1) bekezdésben felsorolt juttatásokra, legfeljebb az ott meghatározott mértékig és feltételekkel a Kormány által meghatározott rendben jogosult. A kormánytisztviselőt megillető cafetéria-juttatás éves összege nem lehet alacsonyabb az illetményalap ötszörösénél. A cafetéria-juttatás éves összege biztosít fedezetet az egyes juttatásokhoz kapcsolódó, a juttatást teljesítő munkáltatót terhelő közterhek megfizetésére is.

Ott ahol a fenti jogszabályhely kormánytisztviselőt említ, azon a főállású alpolgármestert is érteni kell.

A cafetéria keret éves összege a hatályos költségvetési törvény figyelembevételével kerül megállapításra. A főállású alpolgármestert megillető cafeteria-juttatás éves keretösszege bruttó 200.000.-Ft/fő/év. A cafeteria-juttatás éves összege biztosít fedezetet az egyes juttatásokhoz kapcsolódó, a juttatást teljesítő munkáltatót terhelő közterhek megfizetésére is.

A kifizetés és a felhasználás rendjéről a „Karcag Városi Önkormányzat Cafeteria Szabályzata főállású alpolgármester vonatkozásában” rendelkezik.

***Összegzés:***

**A főállású alpolgármesteri foglalkoztatási jogviszonyra megfelelően alkalmazni kell a Kttv. cafeteria juttatásra vonatkozó 151. §-át, mely alapján a** **főállású alpolgármestert cafeteria-juttatás illeti meg. Ennek éves keretösszege 2020. évre bruttó 200.000.-Ft/fő/év. A fentiek alapján kérem a javaslat megtárgyalását és az alábbi határozati javaslat elfogadását.**

**........../2020. (II.27 .) „kt.” sz. határozat**

**Gyurcsek János főállású alpolgármester cafeteria juttatásáról**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) pontjában meghatározott jogkörében eljárva, közszolgálati tisztviselőkről szóló 2011. évi CXCIX. törvény 225/A. és 225/L. §-aiban foglaltak figyelembevételével a következő határozatot hozza:

1. A Képviselő-testület Gyurcsek János főállású alpolgármester részére 2020. évre

**bruttó 200.000.- Ft.**

cafeteria keretet állapít meg a jogszabály alapján.

1. A Képviselő-testület felhatalmazza a Karcag Városi Önkormányzat Polgármesterét, hogy a cafeteria juttatással kapcsolatos intézkedéseket tegye meg.

Felelős: Dobos László polgármester

Határidő: 2020. március 31

1. A Képviselő-testület utasítja a Karcagi Polgármesteri Hivatal Költségvetési, Gazdálkodási és Kistérségi Irodáját, hogy a cafeteria juttatással kapcsolatos intézkedéseket tegye meg

Felelős: Szabóné Bóka Réka költségvetési csoport vezető

Határidő: 2020. március 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. Karcagi Polgármesteri Hivatal, Szabóné Fábián Éva humánpolitikai ügyintéző, helyben
7. Gyurcsek János főállású alpolgármester, 5300 Karcag, Ady Endre u. 64/B.

Karcag, 2020. február 18.

**(: Dobos László :)**